Държавен вестник, бр. 3, 2026 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  3
нанасяне на покрития (обмазки) и др. В своята работа използва ръчни и леярски кофи, кранови и 
транспортни кофи, горелки за подгряване, сушилни за кофи, подемно-транспортни съоръжения, 
леярски куки, лостове, лопати, пневматичен пистолет и други ръчни и механизирани 
инструменти. Наблюдава измервателни уреди и контролни табла, като спазва инструкциите за 
безопасна работа на оборудването и съоръженията, подпомага поддръжката и ремонта им. 
Разчита и намира информация в технологична документация. 
Изпълнява задачи, възложени му от прекия ръководител (началник-участък или началник-
смяна). Периодично преминава инструктаж на работното си място по техника на безопасност. 
При изпълнението на ежедневните си трудови задачи спазва стриктно технологичните 
инструкции, изискванията за здравословни и безопасни условия на труд и за пожарна и аварийна 
безопасност. В края на смяната докладва на прекия си ръководител за изпълнената работа и 
състоянието на работното си място. 
Поема отговорност за правилна работа със съоръженията в леярското производство, 
правилна работа с топилни пещи и съоръжения, избор на оптималната технология за постигане 
на качество на крайните изделия и безопасна работа с пещите. Длъжен е да спазва и познава 
основните нормативни разпоредби за създаване на здравословни и безопасни условия на труд. 
Следва техническите и технологичните инструкции за работа с машини, пещи и 
съоръжения, поддържа чисто работното си място, събира шихтовите и промишлените отпадъци 
на определените за целта места, като спазва екологичните норми и разпоредби. 
Работното време е в съответствие с Кодекса на труда и е съобразено с видовете работни 
места и сменния режим на предприятието при спазване на действащото трудово законодателство. 
Работната среда на тази длъжност се характеризира с работа в помещения с повишен шум 
и запрашеност, на работни площадки и обекти на закрито и открито при неблагоприятни 
атмосферни условия, високи температури, съоръжения с повишена опасност, транспортни ленти, 
кранове и др. За всички работни места е задължително стриктно изпълнение на инструкциите за 
безопасна работа и използване на специално работно облекло и лични предпазни средства. 
Важни за упражняване на длъжността личностни качества са: концентрация на 
вниманието, издръжливост на напрежение и стрес, технически усет и повишена отговорност, 
сръчност и прецизност на движенията, способност за изпълнение на операции, предполагащи 
особен риск (работа с високи температури, автоматизирани устройства и др.) и стопилки (течен 
метал, шлаки). 
Придобилият първа степен на професионална квалификация по професия „Зелени 
технологии в черната металургия“ има възможност да работи в металургични производства, в 
машиностроителни предприятия, цехове и работилници за обработване на метали. 
2.2. Втора степен на професионална квалификация по професията 
Придобилият втора степен на професионална квалификация по професията работи с: 
машини и съоръжения за транспортиране на материали – транспортни ленти, хидротранспорт, 
пневмотранспорт и шихтоподготовка на материалите, металургични пещи и спомагателни 
съоръжения, помпи и комуникации, разливъчни машини и съоръжения, машини и съоръжения за 
разкрояване и подаване на заготовки за нагряване и валцуване, машини за валцуване, машини за 
пресоване и изтегляне, машини за последваща обработка на металите (металургични пещи, 
почистващи машини, машини за нанасяне на покрития и др.). Изпълнява задачи, свързани с